จ่อจับ4แก๊งพงศ์พัฒน์
แอบอ้างรีดบ่อนเล็งอายัดที่2แห่ง,แจ้งข้อหาเพิ่ม 2 ญาติอดีตเจ้าพ่อสอบสวนกลาง ฐานร่วมกันฟอกเงิน ขณะที่ น.1 ระบุ ถ้าดีเอสไอจะเอาคดีอดีตบิ๊ก บช.ก. และพวกกระทำผิดตามมาตรา 112 ไปทำเป็นคดีพิเศษ ต้องประสาน ตร. เพราะนครบาลปฏิบัติไปตามหน้าที่ที่ได้รับมอบหมาย ส่วนการตรวจสอบขุมทรัพย์ พล.ต.ท.พงศ์พัฒน์พบที่ดินอีก 2 แปลง ที่สมุทรสาคร เบื้องต้นเจ้าของโฉนดเป็นเครือญาติอดีต ผบช.ก. ล่าสุดมีรายงานเตรียมออกหมายจับเพิ่มอีก 4 ราย แอบอ้างเบื้องสูงหาผลประโยชน์จากบ่อนการพนัน มีทั้งตำรวจและประชาชนร่วมเอี่ยว,ความคืบหน้ากรณี พล.ต.ท.พงศ์พัฒน์ ฉายาพันธุ์ อดีต ผบช.ก.และพวกที่แอบอ้างเบื้องสูงกระทำความผิดในรูปแบบต่างๆ โดยเมื่อเวลา 12.30 น.วันที่ 20 ธ.ค. ที่กองบัญชาการตำรวจนครบาล (บช.น.) พล.ต.ท.ศรีวราห์ รังสิพราหมณกุล ผบช.น. เปิดเผยถึงความคืบหน้าในการสรุปสำนวนการดำเนินคดีฐานความผิดต่างๆ ของผู้ต้องหาเครือข่าย พล.ต.ท.พงศ์พัฒน์ ฉายาพันธุ์ อดีต ผบช.ก.ว่า สำนวนคดีเกือบทั้งหมดส่งไปให้สำนักงานตำรวจแห่งชาติ (ตร.)พิจารณาตรวจสอบก่อนส่งให้อัยการ ขณะนี้ยังเหลือเพียงสำนวนคดีฟอกเงิน และการตรวจสอบอายัดทรัพย์สินของกลางต่างๆ ทั้งทรัพย์สินมีค่าของเก่า และไม้แปรรูปเท่านั้น ส่วนสำนวนคดี สน. สามเสน กรณีการดำเนินคดี น.ส.สุดาทิพย์ ม่วงนวล อายุ 48 ปี ความผิดตามมาตรา 112 แอบอ้างเบื้องสูงในการประมูลกิจการขายผักสด ผักต้ม และน้ำพริกต่างๆ ได้สรุปสำนวนทั้งหมดเสร็จสิ้น มีการดำเนินคดี น.ส.สุดาทิพย์เพียงคนเดียว ในคดีที่ สน.ลาดพร้าว พนักงานสอบสวนได้ขออายัดตัวผู้ต้องหาท้องที่ สน.พระโขนง 2 ราย ในคดีความผิดมาตรา 112 มีนายชากานต์ ภาคภูมิ อายุ 34 ปี และนายณัฐพล หรือกอล์ฟ สุวะดี อายุ 29 ปี ที่ยื่นหนังสือ แอบอ้างเบื้องสูงให้สถาบันบัณฑิตพัฒนบริหารศาสตร์ (นิด้า) ขอสิทธิ์เข้าสอบเพราะขาดเรียนเกินกำหนดนั้น จะส่งสำนวนทั้ง 2 สำนวน ให้สำนักงานตำรวจแห่งชาติ (ตร.) พิจารณาในสัปดาห์หน้า,ผบช.น.กล่าวต่อว่า ส่วนสำนวนคดีฟอกเงิน ขณะนี้ยังอยู่ระหว่างการรอประสานข้อมูลจากสำนัก-งานป้องกันและปราบปรามการฟอกเงิน (ปปง.) พร้อมกับให้ชุดสืบสวนเร่งติดตามผู้ต้องหาที่ถูกออกหมายจับเพิ่ม 2 ราย คือ พ.ต.ท.ทรงรักษ์ ขุนศรี หรือรองเต่า รอง ผกก.6 บก.ป. และนายทรงพล ทองสิน รวมถึงผู้ต้องหาอีก 3 ราย คือ นายนพพร ศุภพิพัฒน์ อายุ 43 ปี ผู้จ้างวานให้ลดหนี้ นายปรีชา ดาราไตร อายุ 44 ปี ผู้จ้างวานให้ทวงหนี้ และนายไพรเชษฐ์ เมธีสริยพงศ์ อายุ 45 ปี ทั้งหมดเป็นผู้ต้องหาตามความผิดมาตรา 112 จากการตรวจสอบหลักฐานพบว่าอยู่ในประเทศ แต่คาดว่าผู้ต้องหาทั้งหมดน่าจะหลบหนีออกไปนอกประเทศแล้ว และยังไม่มีใครติดต่อขอเข้ามอบตัวแต่อย่างใด,พล.ต.ท.ศรีวราห์กล่าวอีกด้วยว่า ในส่วนการตรวจสอบทรัพย์สินของอดีต ผบช.ก.ที่อายัดไว้ ต้องรอให้ฝ่ายทหารตรวจสอบของกลางที่ยึดมาร่วมกับ 4 หน่วยงาน คือ กรมศิลปากร กรมป่าไม้ กรมอุทยานแห่งชาติสัตว์ป่าและพันธุ์พืช และ ปปง. คาดว่าจะทราบผลหลังปีใหม่ เพราะกรมศิลปากรต้องนำไปตรวจสอบตามขั้นตอนทางวิทยาศาสตร์ ใช้เวลาค่อน ข้างนาน รวมทั้งต้องมีการยืนยันจากการตรวจสอบทางวิทยาศาสตร์ให้แน่ชัดด้วย โดยมีผู้เชี่ยวชาญมายืนยันเกี่ยวกับวัตถุโบราณว่ามีการจดทะเบียนหรือไม่ นอกจากนี้ ก็มีซากสัตว์ป่า งาช้าง ต้องดูพยานหลักฐานให้ละเอียดทั้งหมด หลังหน่วยงานทั้งหมดตรวจสอบของกลางเสร็จสิ้นแล้ว บช.น.จะเริ่มทำสำนวนคดีในส่วนดังกล่าวทันที ส่วนสำนวนคดีทางพฤติการณ์นั้น บช.น.ดำเนินการอยู่แล้ว ส่วนคดีการฟอกเงินลักษณะการฟอกเงินของผู้ต้องหาอยู่ในสำนวนไม่สามารถเปิดเผยได้,เมื่อถามว่า มีกระแสข่าวว่าจะนำสำนวนคดีความผิดมาตรา 112 ให้กรมสอบสวนคดีพิเศษหรือดีเอสไอ ไปดำเนินการ ผบช.น.ตอบว่า ไม่ขอออกความคิดเห็น หากจะนำคดีดังกล่าวเป็นคดีพิเศษ ต้องให้กรมสอบสวนคดีพิเศษประสานขอข้อมูลดังกล่าวผ่านสำนักงานตำรวจแห่งชาติ (ตร.) ไม่เกี่ยวกันกับในส่วนของ บช.น.ดำเนินการเพราะ บช.น.เป็นเพียงผู้ปฏิบัติทำงานตามหน้าที่เท่านั้น หากดีเอสไอต้องการให้สำนวนคดีความผิดตามมาตรา 112 เป็นคดีพิเศษ เป็นเรื่องที่ต้องไปหารือร่วมกันกับ ตร. ระหว่างนี้ บช.น. จะดำเนินการตามหน้าที่อย่างตรงไปตรงมา,มีรายงานว่าชุดสืบสวนการตรวจสอบและอายัดทรัพย์ ล่าสุดได้ค้นพบทรัพย์สิน พล.ต.ท.พงศ์พัฒน์เพิ่มเติมอีก เป็นที่ดินใน จ.สมุทรสาคร 2 แห่ง อยู่ระหว่างดำเนินการตรวจสอบโดยยังไม่ทราบว่า ที่ดินมีขนาดกี่ไร่กี่แปลง เบื้องต้นทราบชื่อเจ้าของโฉนดที่ดินชื่อ นายชอบ ไม่ทราบนามสกุล ที่พักอาศัยย่านบางใหญ่ จ.นนทบุรี มีความเชื่อมโยงเกี่ยวข้องเป็นญาติของ พล.ต.ท.พงศ์พัฒน์ ทั้งนี้ชุดสืบสวนสอบสวนกำลังประสานเจ้าหน้าที่ทหารเพื่อใช้กฎหมายอัยการศึก ดำเนินการตรวจสอบ ร่วมกับเจ้าหน้าที่ ปปง. หากเป็นทรัพย์สินเครือข่าย พล.ต.ท.พงศ์พัฒน์ จะดำเนินการอายัดทรัพย์รวบรวมพยานหลักฐานลงสำนวนคดีฟอกเงินต่อไป,ด้าน พล.ต.ท.ประวุฒิ ถาวรศิริ ผู้ช่วย ผบ.ตร.และ รรท.ผบช.ก.กล่าววันเดียวกันว่า พล.ต.ท.ศรีวราห์ รังสิพราหมณกุล ผบช.น.ได้นำสำนวนสอบสวนคดีเครือข่าย พล.ต.ท.พงศ์พัฒน์ ฉายาพันธุ์ ผบช.ก.ในข้อหาหมิ่นสถาบัน มาตรา 112 เสนอเข้าคณะกรรมการสอบสวนที่มี พล.ต.อ.จักรทิพย์ ชัยจินดา รอง ผบ.ตร. เป็นประธาน และได้มีมติส่งสรุปสำนวนคดีทั้งหมดให้ พล.ต.อ.เอก อังสนานนท์ รอง ผบ.ตร.ในฐานะประธานคณะกรรมการสอบสวนคดีหมิ่นสถาบันของ ตร.เพื่อเรียกประชุมคณะกรรมการ เพื่อมีความเห็นในทางคดีเสนอ พล.ต.อ.สมยศ พุ่มพันธุ์ม่วง ผบ.ตร. ขณะนี้คณะกรรมการตรวจสอบข้อเท็จจริงกรณีการเรียกรับผลประโยชน์ส่วยน้ำมันเถื่อนและการซื้อขายตำแหน่งที่มี พล.ต.ต.ฐิติราช หนองหารพิทักษ์ รอง ผบช.ก.ได้ดำเนินการตรวจสอบข้อมูลเจ้าหน้าที่ตำรวจที่เข้าข่ายกระทำความผิดเพื่อดำเนินการทางวินัย เพื่อให้เป็นไปด้วยความถูกต้อง รอบคอบ เป็นธรรม ไม่ใส่ร้ายป้ายสีผู้ที่ไม่เกี่ยวข้องตามนโยบายของ พล.ต.อ.สมยศ พุ่มพันธุ์ม่วง ผบ.ตร. คนที่ไม่เกี่ยวข้องไม่ต้องกังวลใจ คณะกรรมการที่ตั้งขึ้นมาจะให้ความชัดเจนในการดำเนินการทางวินัย และปรับโยกย้ายเฉพาะผู้ที่เกี่ยวข้อง ในหน่วย บช.ก.ยังมีตำรวจอีกหลายคนที่สมัครใจย้ายออกนอกหน่วย ไม่เกี่ยวข้องกับคดีนี้ ทุกอย่างขึ้นอยู่ที่พยานหลักฐาน,มีรายงานว่า พนักงานสอบสวน บช.น.ได้เตรียมขออนุมัติหมายจับกุมผู้ต้องหาแอบอ้างสถาบันมาตรา 112 เพื่อหาผลประโยชน์จากบ่อนการพนัน มีตำรวจและประชาชนเกี่ยวข้อง 4 คนเย็นวันเดียวกัน มีรายงานเพิ่มเติม คณะพนักงานสอบสวนคดีฟอกเงิน ได้ขออนุมัติศาลอาญา พิจารณาออกหมายจับในความผิดฐานร่วมกันฟอกเงิน 2 คน เป็นเครือข่าย พล.ต.ท.พงศ์พัฒน์ ฉายาพันธุ์ อดีต ผบช.ก. โดยศาลอาญาได้อนุมัติหมายจับตามที่พนักงานสอบสวนเสนอ ประกอบด้วย นายเริงศักดิ์ ศักดิ์ณรงค์เดช เลขหมายจับที่ 2308/2557 และนางสวงค์ มุ่งเที่ยง เลขหมายจับที่ 2309/2557 ลงวันที่ 20 ธ.ค. 2557 โดยก่อนหน้านี้ผู้ต้องหาทั้ง 2 ราย เคยถูกจับกุมข้อหาครอบครองซากสัตว์ป่าคุ้มครองโดยไม่ได้รับอนุญาต ตาม พ.ร.บ.สงวนและคุ้มครองสัตว์ป่าฯ โดยลักษณะการกระทำผิดทั้งคู่มีพฤติกรรมเก็บทรัพย์สินที่ถูกตรวจสอบพบเป็นประเภทของเก่า และท่อนไม้แปรรูปจำนวนมากของอดีต ผบช.ก. ทั้งนี้ พนักงานสอบสวนได้เดินทางไปแจ้งข้อกล่าวหาเพิ่มเติมกับ 2 ผู้ต้องหาที่เรือนจำพิเศษกรุงเทพ และทัณฑสถานหญิงกลางแล้ว
แจ้งข้อหาเพิ่ม 2 ญาติอดีตเจ้าพ่อสอบสวนกลาง ฐานร่วมกันฟอกเงิน ขณะที่ น.1 ระบุ ถ้าดีเอสไอจะเอาคดีอดีตบิ๊ก บช.ก. และพวกกระทำผิดตามมาตรา 112 ไปทำเป็นคดีพิเศษ ต้องประสาน ตร. เพราะนครบาลปฏิบัติไปตามหน้าที่ที่ได้รับมอบหมาย
พงศ์พัฒน์ ฉายาพันธุ์,แอบอ้างเบื้องสูง,ออกหมายจับ,บ่อนการพนัน,ส่วย,น้ำมันเถื่อน,ศรีวราห์ รังสิพราหมณกุล